Odense Adresse-Contoirs Efterretninger, 1834-06-23
Storbrittannien. Under Spørgsmaalet om Kirkegodserne i Jrland te en strider Aristokratiet ikke mindre end Geistligheden for Arne og Alter. Foruden det forhen meldte (S. 394) maatte Grev Grey endnu den 6te i Overhuset udholde et bistert Angreb af Grev v. Wicklow, som endog lod ham høre, at han havde begyndt sin politiske Løbebane paa en Tid, da jakobinske Grundsætninger vare udbredte over hele Verden." Hertil svarede Grev Grey, at han rigtignok i en tidligere Alder med ungdommelig Jver havde taget sig af en Parlaments-Reform og i ældre Dage lykkelig fuldbragt den. Paa den ene Side - vedblev Ministeren - har Man beskyldt mig for Svaghed og Raadvildhed, paa den anden for Overilelse og Magtsprog. Jeg tillader mig at advare Dem for Følgerne af en Kollision imellem begge Huse, som ikke lade sig beregne, paa hvis Side Seiren end maatte blive. Tiden vil komme, da Alderens Svaghed nødsager mig til at forlade min Post, og at jeg endnu staaer her som Minister, maa blot tilskrives Overbeviisningen omden bydende Pligt, jeg er Kongen skyldig, imod hvem jeg har større Forpligtelser, end maaskee nogensinde en Undersaat mod sin Monark: nemlig at bevare Landets Fred og Sikkerhed. Jeg taler uden Forbeholdenhed, som den redelige Mand. Husets Ære og Sikkerhed berder paa, at det ikke handler imod, men i Overeenstemmelse med Tidsaanden. Da Napoleon befandt sig i Fangenskab paa St. Helena, sagde han, jeg er styrtet, ikke i Følge Koalitionen imod mig, men fordi jeg modsatte mig Tidsaanden. Et lignende Lod forestaaer alle Europas gamle Regjeringer, naar de ikke lempe deres Politik efter Tidens Fordringer." Sluttelig beklagede Ministeren sig over den systematiske Opposition, alle hans Forholdsregler mødte i Overhuset. Jmidlertid er Times heller ikke tilfreds med disse Grevens Yttringer, men spørger heel naivt: om han da virkelig troer, at Kongen alvorlig ønsker nærværende Ministeriums Vedblivelse? Det, hvorover den klager, er, at Lord Grey ikke vil kaste sig i Folkets Arme, som vilde trække ham i Triumfvogn. Den Kollision, hvorfor han frygter, vilde det snart blive færdig med; det oligarkiske Partie, hvis Syndebuk Grey nu fornedrer sig til, maatte stryge Seil og Hoffet blive nødsaget til at slutte sig til det stærkere eller liberale Partie. Herpaa spørger et andet Blad, hvad Grev Grey eller nogen anden Minister i hans Sted skulde gjøre, "Ethvert Ministerium, som nu vil regjere, maa tilfredstille Folket og dog blive paa en god Fod med Kongen og Overhuset. Man indsætte en Torn=Forvaltning, og paa Øieblikket vil Opstanden udbrede sig over hele Riget, eller en Radikal-Regjering, og strax vilde Konge og Lords forsvinde" &c. Den nye Minister Hr. Spring=Rice er det dog lykkedes at blive valgt til Parlamentslem for Cambringe med 616 imod 587 Stemmer, uagtet han havde det Uheld, at Stilladset, hvorfra han talede, gik itu, hvorved en Deel Mennesker kom til Skade og han maatte holde Resten af sin Tale fra Taget af et Huus, hvorover hans Rival, Sir Sugden, gjorde sig lystig og bemærkede, at han efter Sædvane byggede paa ormstukne Bjelker. Den bekjendte Hr. Winchelsen opfordrer i offentlige Blade Folk til at forene sig til Alterets Forsvar, og fra den ene Ende af Landet til den anden bestorme Tronen med Adresser om den herskende Kirkes Opretholdelse. I Underhuset har en Hr. Bishl nu endog foreslaaet en Adresse til Kongen, hvori Hs. Majestæt skulde bedes om, fra Tid til anden at holde Hof og Parlament i Jrland, hvor saa mange formuende Familiers Fraværelse skader Landet. Saaledes er det for Unionen blomstrende Dublin nu saa øde, som om Choler havde hjemsøgt Staden. Oberst Evans har foreslaaet at tilbageholde Afbetalingen paa det russisk hollandske Laan til Rusland, da dette ikke har opfyldt de ved Traktaten af 16 Novbr. 1831 paatagne Forpligtelser; men tog sit Forslag tilbage, da Lord Palmerston forsikrede, at Rusland paa ingen Maade havde overtraadt Traktaten.